NƆ HE SANE “Bɔ Tsuaa Bɔ Nɛ Nɔ Ko Ngɛ ɔ, Imi Hu I Peeɔ Ye He Kaa Lɛ”\nKANE NGƐ Acholi Afrikaans Albanian Amharic Arabic Armenian Australia Mumuihi A Gbi Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Dutch Efik English Estonian Ewe Fijian Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko India Mumuihi A Gbi Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Myanmar Ndebele Ndebele (Zimbabwe) Ndonga Nepali Nigeria Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshiluba Tsonga Turkish Turkmen Tuvaluan Twi Tzotzil Ukrainian Urdu Urhobo Uruund Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu\nNyɛmiyo ko nɛ a tsɛɛ lɛ ke Toñi ɔ hyɛɛ nihi nɛ a wa ngɛ jeha mi. Ligbi ko ɔ, benɛ e yaa hyɛ yomoyo ko nɛ́ e fia e sinya a, yo nɔkɔtɔma ko nɛ e ji yomoyo ɔ bi kɛ abofu je kpo kɛ ba. E susu kaa Toñi kpɛ se, lɔ ɔ he ɔ, e bɔni lɛ jɛmi. Se ngɛ anɔkuale mi ɔ, Toñi kpɛ we se. Se kɛ̃ ɔ, e kpa yo ɔ pɛɛ.\nBE KPA hu ɔ, yo ɔ kɛ abofu kpee lɛ ekohu. Kɛ e pee e ní ha kɛɛ? Toñi de ke, “E he wa ha mi wawɛɛ, ejakaa e be he blɔ kaa e jɛɔ ɔ mi.” Se kɛ̃ ɔ, Toñi kpale kpa lɛ pɛɛ nɛ e de yo ɔ kaa e nu lɛ sisi, nɛ e le kaa e ngɛ nɔ́ nae wawɛɛ.\nKe mo ji Toñi ɔ, mɛni o ko pee? Anɛ o ko to o tsui si lo? Anɛ e he ko wa ha mo kaa o maa ye o he nɔ lo? Ngɛ anɔkuale mi ɔ, ke nɔ ko ya je si fɔfɔɛ nɛ ɔ mi ɔ, e he maa wa ha lɛ kaa e maa ye e he nɔ. Ke o ngɛ tsui yee aloo nɔ ko wo o mi mi la a, e he waa kaa o maa ye o he nɔ.\nSe Baiblo ɔ woɔ Kristofohi he wami kaa a pee nihi nɛ a he jɔ. Ngɛ anɔkuale mi ɔ, Mawu Munyu ɔ tsɔɔ kaa ke nɔ ko he jɔ ɔ, e ngɛ nile. Yakobo de ke: “Anɛ ní lelɔ ko ngɛ nyɛ kpɛti lo? Anɛ nɔ ko ngɛ nyɛ kpɛti nɛ nuɔ nɔ́ sisi lo? Jamɛ a nɔ ɔ, e ba e je mi saminya. E ngɔ he si bami kɛ tsu ní kpakpa kɛ ye e nile ɔ he odase.” (Yak. 3:13) Mɛni tsɔɔ kaa ke nɔ ko he jɔ ɔ, e ngɛ hiɔwe nile? Nɛ mɛni ma nyɛ maa ye bua wɔ konɛ wa ná su nɛ ɔ eko?\nNƆ́ NƐ TSƆƆ KAA KE NƆ KO HE JƆ Ɔ, E NGƐ NILE\nKe nɔ ko he jɔ ɔ, e ma nyɛ maa tsi abofu nya. “Ke o kɛ gbi blɛuu ha munyu heto ɔ, e tsiɔ abofu nya. Se munyu gegeege haa nɔ mi mi woɔ la.”—Abɛ 15:1.\nKe nyagba ko te si nɛ o kɛ abofu tsu he ní ɔ, e ma nyɛ ma puɛ sane ɔ kulaa, ejakaa e ngɛ kaa nɔ́ nɛ o kɛ pɛtloo ngɛ la mi woe. (Abɛ 26:21) Ngɛ anɔkuale mi ɔ, tsui si tomi haa nɛ abofu baa si. E ma nyɛ maa jɔɔ nɔ ko nɛ e mi mi fu ɔ tsui he.\nToñi ná enɛ ɔ mi níhi a si kpami. Benɛ yo ɔ na kaa Toñi jɛ we lɛ kɛ to nane mi ɔ, e fo ya. Yo ɔ tsɔɔ kaa lɛ nitsɛ kɛ e weku ɔ mi nyagbahi ha nɛ e pee basaa. Akɛnɛ Toñi to e tsui si, nɛ e di tue mi jɔmi se he je ɔ, e ná he blɔ kɛ ye yo ɔ odase, nɛ e kɛ lɛ bɔni Baiblo ɔ kasemi.\nKe wa he jɔ ɔ, wa ma nyɛ ma ná bua jɔmi. “A gbaa ni nɛmɛ nɛ a he jɔ, ejakaa nɔ́ nɛ Mawu wo he si ɔ, a nine maa su nɔ.”—Mat. 5:5.\nMɛni he je nɛ nihi nɛ a he jɔ ɔ ngɛ bua jɔmi ɔ? Nihi fuu nɛ be ko nɛ be ɔ, a peeɔ a ní basabasa a ba ná bua jɔmi akɛnɛ amlɔ nɛ ɔ a toɔ a tsui si ɔ he je. A si himi pee kpakpa, nɛ a le kaa hwɔɔ se ɔ, a bua maa jɔ wawɛɛ. (Kol. 3:12) Nyɛminyumu Adolfo nɛ e ji kpɔmi nɔ hyɛlɔ ngɛ Spain ɔ kai bɔ nɛ e si himi ɔ ngɛ ha loko e ba le anɔkuale ɔ.\nAdolfo de ke: “Jinɛ i be hɛ nɔ kami ko ngɛ ye si himi mi. Kpamisa nɛ ɔ, ye mi mi fu, i woɔ ye he nɔ, nɛ i kɛ ye he woɔ basabasa peemi mi. Enɛ ɔ he ɔ, ye huɛmɛ po yeɔ mi gbeye. Nyagbenyagbe ɔ, nɔ́ ko ha nɛ i pee tsakemi. Ligbi ko nɛ i kɛ ni komɛ ngɛ kunɔ nɔe ɔ, a gbɔ mi ha si ekpa, nɛ muɔ be ngɛ ye he wawɛɛ. E piɛ nguɛ nya nɛ i gbo.”\nSe amlɔ nɛ ɔ, Adolfo kɛ e ní peepee kɛ e munyu tutui tsɔɔ ɔ ni kpahi kaa a pee nihi nɛ a he jɔ. Nihi fuu a bua jɔ bɔ nɛ e ngɛ ha a he, nɛ a nyɛɔ suu e he. Adolfo tsɔɔ kaa e bua jɔ kaa e nyɛ pee tsakemi. Nɛ e bua jɔ kaa Yehowa ye bua lɛ nɛ amlɔ nɛ ɔ, e he jɔ.\nKe nɔ ko he jɔ ɔ, Yehowa bua jɔɔ. “Ye bi, pee o he ní lelɔ, nɛ ma na bua jɔmi, konɛ ma na nɔ́ kpakpa ko ma de nɔ nɛ ngɛ mi ahlua bɔe ɔ.”—Abɛ 27:11.\nYehowa he nyɛlɔ nɛ pe kulaa a ngɛ lɛ ahlua bɔe. Mawu ngɛ he blɔ kaa e mi mi fuɔ ngɛ ahlua nɛ a ngɛ lɛ bɔe ɔ he je, se kɛ̃ ɔ, Baiblo ɔ tsɔɔ kaa Yehowa “mi mi fu we mla.” (2 Mose 34:6) Ke wa bɔ mɔde nɛ wa kase Mawu, nɛ wa mi mi fu we mla a, lɔ ɔ tsɔɔ kaa wa ngɛ wa ní pee ngɛ nile mi, nɛ Yehowa bua maa jɔ wa he wawɛɛ.—Efe. 5:1.\nNihi nɛ a ngɛ je ɔ mi mwɔnɛ ɔ be suɔmi. Eko ɔ, waa kɛ ‘fiali, he woli, lilɛtsɛmɛ, nihi a biɛ puɛli, nihi nɛ peeɔ basabasa nɛ a li zo, kɛ awi yeli’ maa kpe. (2 Tim. 3:2, 3) Se kɛ̃ ɔ, e sɛ nɛ lɔ ɔ nɛ ha nɛ e he nɛ wa ha Kristofo no ko kaa e he maa jɔ. Mawu Munyu ɔ kaiɔ wɔ kaa, ‘nile nɛ je hiɔwe ɔ, a naa kaa e he jɔ; e hɛ ka si, nɛ e nuɔ nɔ́ he ha nɔ.’ (Yak. 3:17) Ke wa hlaa tue mi jɔmi, nɛ wa nuɔ he haa nihi ɔ, lɔ ɔ maa tsɔɔ kaa wa ngɛ hiɔwe nile. Ke nɔ ko wo wa mi mi la po ɔ, nile nɛ ɔ maa ye bua wɔ konɛ waa to wa tsui si, nɛ waa hɛ wɔ kɛ su Nɔ nɛ haa nɔ nile nɛ ji Yehowa a he.\nNɔ́ Nɛ O Maa Pee Konɛ O He Nɛ Jɔ\nKe nɔ ko kɛ mo hí si saminya, aloo e ye mo sane yaya ko ɔ, mɛni o ma nyɛ maa pee konɛ o nyɛ nɛ o to o tsui si, nɛ o pee nɔ́ nɛ ma ha Yehowa bua nɛ jɔ? Moo hyɛ kaa o ma nyɛ maa ngɔ sisi tomi mlaahi nɛ nyɛɛ se nɛ ɔ kɛ tsu ní lo?\n1 MO KUA “JE NƐ Ɔ MI MUMI Ɔ.”—1 Kor. 2:12. Nihi fuu susuɔ kaa ke nɔ ko he jɔ ɔ, lɔ ɔ tsɔɔ kaa e hɛ mi wɛ. A susuɔ kaa ke nɔ ko yí nɔ́ gbeye nɛ e pee ɔ gidigidi ɔ, lɔ ɔ tsɔɔ kaa e hɛ mi wa. Je nɛ ɔ mi mumi ɔ lɛ haa nɛ nihi susuɔ jã, se pi nile nɛ je hiɔwe ɔ. Ngɛ anɔkuale mi ɔ, Baiblo ɔ tsɔɔ heii kaa, ke nɔ ko he jɔ ɔ, lɔ ɔ tsɔɔ kaa e ngɛ he wami wawɛɛ. Baiblo ɔ de ke: “Ke o to o tsui si nɛ o kɛ matsɛ tu munyu ɔ, o ma nyɛ tsake e yi mi tomi. Ke sane ɔ he wa kaa tɛ po, munyu blɛuu nyɛɔ jɔɔ he.”—Abɛ 25:15.\nSane bimihi nɛ o ma nyɛ ma susu he:\nAnɛ i naa he jɔmi kaa e ji he wami, aloo gbɔjɔmi?\nAnɛ i ngɛ mɔde bɔe kaa ma kua “he lo ɔ nya ní” komɛ kaa mi mi la kɛ pɛ lo?—Gal. 5:19, 20.\n2 MO HE BE KƐ PUE O YI MI TƐ. “Ke dalɔ ma ha munyu heto ɔ, e susuɔ he saminya. Yiwutsotsɛ lɛɛ munyu yaya lɛ jeɔ e nya mi.” (Abɛ 15:28) Ke wa kɛ abofu tu munyu ɔ, eko ɔ, wa ma de nɔ́ ko nɛ pee se ɔ, wa ma pia wa he. Se ke wa pueɔ wa yi mi tɛ nɛ wa susuɔ níhi a he loko wa tuɔ munyu ɔ, wa ma nyɛ ma dla wa munyu ɔ saminya, waa kɛ tsui si tomi ma ha munyuhi a heto, nɛ wa maa wo nihi he wami konɛ a to a tsui si.\nKe ye mi mi fuɔ mlamlaamla a, kɛ lɔ ɔ maa ye mi awi ha kɛɛ?\nAnɛ ke a ye mi sane yaya ko ɔ, ma nyɛ ma ma ye hɛ ngɔ fɔ nɔ konɛ tue mi jɔmi nɛ hi si lo?—Abɛ 19:11.\n3 MOO SƆLE BE TSUAA BE. Moo sɔle kɛ bi Yehowa konɛ e ha mo he wami nɛ pe he wami tsuo ngɛ je nɛ ɔ mi, nɛ ji mumi klɔuklɔu ɔ. (Luka 11:13) Mo kai kaa, he jɔmi kɛ he nɔ yemi piɛɛ Mawu mumi klɔuklɔu ɔ yiblii ɔ he. Adolfo de ke: “Yehowa nɛ i sɔleɔ kɛ haa daa a yeɔ bua mi wawɛɛ, titli ɔ, ke i ngɛ tsui yee ɔ. Jã kɛ̃ nɛ Yehowa ma ha wɔ e mumi klɔuklɔu ɔ ke ji wa ‘hii sɔlee daa.’—Rom. 12:12.\nAnɛ i pɔɔ Yehowa demi ke e hyɛ ye tsui mi konɛ e na níhi nɛ i susuɔ he lo?\nAnɛ i biɔ lɛ kaa e ha mi e mumi klɔuklɔu ɔ kɛ hiɔwe nile konɛ ma nyɛ nɛ ma pee níhi nɛ e bua jɔ he lo?—La 139:23, 24; Yak. 1:5.